बर्की के लड़ाई भारत आ पाकिस्तान के सेना के बीच लड़ल गइल 1965 के युद्धके हिस्सा रहल। बर्की (उर्दू: بركى‎) पाकिस्तान में लाहौर के 6 मील (9.7 किमी) दक्खिन-पूरुब में भारत-पाकिस्तान बार्डर के नजदीक जगह बाटे आ ई लाहौर से इच्छोगिल नहर के पुल द्वारा जुड़ल बाटे। लड़ाई के समय दुनों देस के सेना के संख्या लगभग बराबर रहे। पाकिस्तानी सैनिक नहर के किनारे खाई खन के ओह में से लड़त रहलें आ टैंक आ फाइटर जेट के सपोर्ट भी रहे। भारतीय सेना 11 सितंबर 1965 के एह जगह के जीत लिहलस।